Chelodina longicollis

Kura-kura leher ular​ atau nama saintifiknya Chelodina longicollis merupakan sejenis kura-kura berleher panjangKennett, R and Georges, A. 1990 Habitat utilization and its relationship to growth and reproduction of the eastern long-necked turtle, Chelodina longicollis (Testudinata: Chelidae), from Australia. Herpetologica, 46, 1, 1990. 22-33. yang terdapat di tenggara dan barat Australia. Ia bersaiz sekitar 30cm (12 inci) dengan berat sekitar 1.2 kg (2.6 paun). Ia merupakan jenis kura-kura leher sisi (Pleurodira) bererti ia membengkokkan kepalanya pada sisi kedalam cengkerangnya dan bukannya menariknya lurus ke dalam.

Kura-kura ini memiliki leher yang panjang dan mudah lentur, penglihatan yang baik dan rahang yang kuat serta merupakan pemangsa yang baik dalam habitat akuatik mereka. Ia mampu hidup sehingga 50 tahun.

 Permakanan 
Ia merupakan haiwan pemangsa yang makan semua haiwan yang dapat ditangkap oleh mereka termasuk katak, berudu, dan ikan.

 Pembiakan 
Kura-kura leher ular mula matang ketika berusia sekitar 4 hingga 5 tahun. Ia mengawan pada bulan September dan Oktober pada musim bunga di Australia dan menjelang bulan November, kura-kura betina akan membina antara 1 hingga 3 sarang setahun dan bertelur antara 8 hingga 12 biji serangkap di tebing paya atau kolam. Telor-telor itu akan dikambus dan ditinggalkan tanpa dijaga untuk berkembang bersendirian. Selepas tempoh antara tiga hingga lima bulan anak kura-kura akan menetas dan menggali keluar dari sarang di bawah tanah mereka dan merangkak keluar dan mencari perlindungan di dalam air. Anak kura-kura ini sering menjadi mangsa kepada pemangsa seperti ikan dan burung.

 Habitat 
Kebanyakan kura-kura leher ular tinggal berhampiran dengan air tenang di anak sungai, sungai, paya dan lagun di bahagian barat Australia. Dari masa ke masa mereka akan berpindah merentasi daratan secara berkelompok mencari habitat baru. Menjadi perkara biasa bagi kura-kura jenis ini untuk menduduki kolam buatan.

 Galeri 

 Rujukan 
 The Complete Illustrated Encyclopedia of Animals of the World, Herms House, Anness Publishing Ltd-2008,2009

 Pautan luar 

Category:Reptilia Australia
Category:Chelodina